पेड़ की छंगाई के दौरान टूटा बिजली का पाेल
भास्कर न्यूज.मदनगंज-किशनगढ़.
पुरानाशहर में पेड़ की छंगाई के दौरान हाइटेंशन लाइन का पोल टूटकर जमीन पर गिरा। बिजली बंद होने से हादसा टल गया। घटना से मौके पर लोगों की भीड़ जमा हो गई। बिजली बंद होने से लोगों ने राहत की सांस ली। जानकारी के अनुसार पुराना शहर में एक मकान में उगे पीपल के पेड़ की छंगाई का काम चल रहा था। छंगाई के दौरान सुबह अचानक पेड़ की टहनियां बिजली के पोल में उलझ गई। इस कारण पास ही स्थित बिजली का पोल टूटकर सड़क पर गिरा। पोल गिरने से सड़क पर बिजली के तार गिरे। घटना के दौरान आसपास में कोई नहीं था वरना हादसे का शिकार हो सकता था। घटना से मौके पर अफरा-तफरी मच गई और लोगों की भीड़ जमा हो गई। लोगों ने पेड़ छंगाई से पहले बिजली बंद करवा दी अगर बिजली चालू होती तो बड़ा हादसा हो सकता था। क्षेत्रवासियों ने राहत की सांस ली।
मदनगंज-किशनगढ़. पेड़ की छंगाई के दौरान टूटकर गिरा बिजली का पोल।
hin_Deva bho_Deva hin_Deva hin_Deva